Sisukord

# Andmete konsolideerimine

Konsolideerimise käigus kombineeritakse lahtrite sisu erinevatelt lehtedelt ühte kohta.

## Lahtrisisu ühendamine

1. Ava dokument mis sisaldab konsolideeritavate lahtrite vahemikke.

2. Dialoogi Konsolideerimine avamiseks vali käsk Andmed - Konsolideeri.

3. Vali loendist Lähteandmete ala lähtelahtrivahemik, mida muude aladega konsolideerida.

   Kui vahemikul pole nime, klõpsa loendi Lähteandmete ala kõrval asuval väljal. Kuvatakse vilkuv tekstikursor. Sisesta esimese lähteandmevahemiku viide või vali soovitud vahemik hiire abil.

4. Klõps nupul Lisa lisab valitud vahemiku väljale Konsolideeritavad alad.

5. Vali muud vahemikud ja klõpsa iga valiku tegemise järel nupul Lisa.

6. Määra, kus soovid tulemuse kuvada. Selleks vali sihtvahemik loendis Tulemused kopeeritakse.

   Kui sihtvahemikul pole nime, klõpsa loendi Tulemused kopeeritakse kõrval asuval väljal ja sisesta sihtvahemiku viide. Vahemiku saab valida ka hiirega või viia kursori sihtvahemiku ülemisse vasakpoolsesse lahtrisse.

7. Vali soovitud funktsioon loendist Funktsioon. Funktsioon määrab, kuidas konsolideeritavate vahemike väärtused lingitakse. Vaikimisi kasutatakse funktsiooni "Sum".

8. Vahemike konsolideerimiseks klõpsa nupul Sobib.

## Lisasätted

Lisasätete kuvamiseks klõpsa dialoogis Kondolideerimine nupul Rohkem.

- Kui soovid sihtvahemikku lisada valemid, mis genereerivad tulemusi, mitte tegelikke tulemusi, märgista ruut Linkimine lähteandmetega. Andmete linkimisel värskendatakse lähtevahemikus muudetud väärtused automaatselt ka sihtvahemikus.

  Vastavad lahtriviited lisatakse sihtvahemikku järjestikuste ridadena, mis järjestatakse automaatselt ja peidetakse seejärel. Kuvatakse ainult valitud funktsioonil põhinevat lõpptulemust.

- Kui lähteandmevahemiku lahtreid ei konsolideerita vastavalt lahtri samasele paigutusele vahemikus, vaid vastava rea- või veerupäise alusel, märgistage jaotises Konsolideerimisalus ruut Ridade päised või Veergude päised.

  Veergude või ridade päiste järgi konsolideerimisel peavad need päised esinema valitud lähtevahemikes.

  Päiste tekst peab olema identne, et päiseid oleks võimalik vastavusse seada. Kui veeru või rea päis ei vasta ühelegi sihtvahemiku päisele, lisatakse see veerg või rida uue veeru või reana.

Konsolideeritavate alade ja sihtvahemiku andmed salvestatakse koos dokumendiga. Kui konsolideerimist sisaldav dokument avatakse uuesti, siis on need andmed jälle kasutatavad.

Sarnased teemad

Andmed - Konsolideeri

Palun toeta meid!