Sisukord

# Dokumendi klassifikatsioon

Dokumentide klassifikatsioon ja turvalisus on tähtis teema ettevõtetele ja valitsusasutustele.

Ärieesmärkide täitmisel koostööd tegevad inimesed ja asutused vahetavad infot. Kui mängus on tundlik info, eeldatakse, et osapooled on eelnevalt kokku leppinud, mis info täpselt on tundlik ning kuidas sellist infot ära tunda ja käsitseda. Andmete vastuvõtja eeldab, et saatja järgib kokkulepitud protseduure andmete tundlikkuse tuvastamiseks.

LibreOfficeDev pakub tundlikkusteabe väljendamiseks standardiseeritud vahendeid, mida eri osapooled saavad kasutada, kui on tarvis kasutusele võtta infovahetusvõimelised süsteemid. LibreOfficeDev pakub standardsete andmeväljade kogumit, mida saab kasutada tundlikkusteabe hoidmiseks, üritamata samas määratleda, mis nende väljade sisu peaks olema. Selline lähenemine on edusamm võrreldes praeguse ainsa alternatiiviga, kus info edastaja peab tundlikkuse väljendamiseks kasutama suvalisi vahendeid, mis ei pruugi info saaja jaoks kasulikud olla.

Ehkki see standard on välja töötatud eesmärgiga, et seda saaks rakendada igas tegevusvaldkonnas, on LibreOfficeDev võtnud nomenklatuuri ja kategooriad lennundus- ja kaitsetööstusest, kus tundlikkuse märkimine tuleneb riikliku julgeoleku, ekspordikontrolli ja intellektuaalomandi reeglitest.

LibreOfficeDev’is on kasutusel TSCP (Transglobal Secure Collaboration Participation, Inc.) loodud ja konkreetsest tarnijast sõltumatud avatud standardid. Eriti huvipakkuvad on neist kaks.

- BAF (Business Authentication Framework) määrab, kuidas masinloetaval kujul kirjeldada olemasolevaid reegleid (mis tõenäoliselt on kirja pandud juriidilise tekstina).

- BAILS (Business Authorization Identification and Labeling Scheme) määrab, kuidas sellistele BAF-i reeglitele dokumendis viidata. BAILS-i mõisted on niivõrd üldised, et neid saab rakendada igale vormingule, mis toetab dokumendi tasemel kasutaja määratud atribuute.

## BAF-i kategooriad

LibreOfficeDev'iga vaikimisi kaasas olevad BAF-i kategooriad on loetletud allpool.

Ainult kategooria "Intellektuaalomand" muudab dokumendi küljendust vesimärgi ning päise ja jaluse väljadega, lisaks kuvatakse dokumendiala ülaosas teaberiba. Kõiki dokumenti lisatud elemente juhib klassifikatsiooni seadistusfail.

### Intellektuaalomand

Intellektuaalomand on üldine termin dokumendi sisu iseloomu kohta. Kategooriana on see mõeldud üldotstarbeliseks dokumentide klassifitseerimiseks.

### Riiklik julgeolek

Määrab selle dokumendi kategooria riikliku julgeoleku reeglite raames. Valitud kategooria salvestatakse dokumendi omadustesse BAILS-i metaandmetena, kuid dokumendi küljenduses või kasutajaliideses muutusi ei paista.

### Ekspordikontroll

Määrab selle dokumendi kategooria ekspordikontrolli reeglite raames. Valitud kategooria salvestatakse dokumendi omadustesse BAILS-i metaandmetena, kuid dokumendi küljenduses või kasutajaliideses muutusi ei paista.

Dokumendiklassifikatsiooni puudutavate küsimuste korral uuri oma asutuse andmeturbereegleid või pöördu asutuse infoturbejuhtide poole.

## Vaikimisi klassifikatsioonitasemed

LibreOfficeDev'is on vaikimisi määratud järgmised dokumentide klassifikatsiooni (BAILS-i) tasemed, kasvavas ärilise salasuse järjestuses:

- Mitteärilise tähtsusega (Non-Business): dokumendi sisu avalikuks saamine ei mõjuta äritegevust kuidagi.

- Üldäriline (General Business): vähene mõju. Teave mõjutab äritegevust, võib avalikuks saamisel põhjustada piinlikkust ja kerget brändikahju.

- Salajane (Confidential): keskmine mõju. Avalikuks saamisel võib teave kahjustada ettevõtte brändi, põhjustada negatiivset meediakajastust ja käibelangust.

- Ainult sisekasutuseks (Internal use only): oluline kahju. Avalikuks saamine võib kaasa tuua negatiivse kajastuse üleriigilises meedias, kohtuasjad, trahvid, pikaajalise brändikahju.

## Klassifikatsioonitasemete kohandamine

LibreOfficeDev allows customization of the levels of classification for your business. To customize the number and the name of the levels, copy the file example.xml located in LibreOfficeDev - PreferencesTools - Options - LibreOfficeDev - Paths - Classification into a local folder and edit the contents.

Näidisena saab kasutada faili, mille nimes on LibreOfficeDev'i praegune lokaat.

Salvesta fail ja määra ülalmainitud dialoogis klassifikatsioonifaili uus asukoht.

Süsteemiadministraator saab paigutada faili võrgukettale, nii et kõigil kasutajatel oleks nendele klassifikatsioonisätetele juurdepääs.

## Sisu kopeerimine erineva klassifikatsioonitasemega dokumendist

Turvapõhimõtete rikkumise vältimiseks ei lubata kõrgema klassifikatsioonitasemega sisu kopeerimist madalama klassifikatsioonitasemega dokumentidesse. Kui LibreOfficeDev tuvastab, et lõikepuhvri sisul on kõrgem turvaklassifikatsioon kui sihtdokumendil, kuvatakse vastav hoiatusteade.

Sarnased teemad

Document and Paragraph Classification Dialog

Classification Toolbar

TSCP (Transglobal Secure Collaboration Participation, Inc.) veebisait

Ärilise autentimisraamistiku (Business Authentication Framework, BAF) dokument (PDF)

Ärilise autoriseerimisidentimise ja sildistamise skeemi (Business Authorization Identification and Labeling Scheme, BAILS) dokument (PDF)

Palun toeta meid!